མི་རེ་འགའ་ལ་དེ་ལྟར་ཡོང་མེད་པ་ཁྱེད་རང་གིས་བསམ་སྲིད།དེ་ནི་བླ་མའི་ནོར་འཁྲུལ་མ་རེད།དཔེར་ན་ནང་པ་ཡིན་ཟེར་མཁན་མང་པོ་ཞིག་གིས་ཆོས་ཁས་མི་ལེན་མཁན་ཚོ་ལས་ཀྱང་ལས་ངན་པ་བསགས་ཀྱི་ཡོད།དེ་ཚོ་སྟོན་པ་བཅོམ་ལྡན་འདས་མཚོན་གྱི་མ་རེད།དེ་ཡིས་སོ་སོ་རང་ཉིད་ཆོས་ཀྱི་ཉམས་ལེན་ཡོད་མེད་མཚོན་གྱི་ཡོད།དེ་འདྲ་ཡིན་ཙང་བླ་མ་ལ་མི་ཕལ་པ་གཞན་དང་འདྲ་བ་བརྩི་འཇོག་བྱ་རྒྱུ་མེད།བླ་མར་ཆེ་མཐོང་ཆེན་པོ་འཇོག་དགོས།ཁྱེད་རང་གི་ལུས་སེམས་གཉིས་ཀའི་སྒོ་ནས་བླ་མར་གུས་ཞབས་བྱས་དགོས།བླ་མའི་སྐོར་གུས་ཞབས་དང་ལྡན་པ་གསུངས་དགོས།སློབ་དཔོན་རྟ་དབྱངས་ཀྱིས་ཚིགས་སུ་བཅད་པ་ལྔ་བཅུ་ནང་ཇི་ལྟར་གསུངས་པ་ལྟར།རང་གི་བླ་མའི་སྐོར་མི་གཞན་ལ་བཤད་དུས་བླ་མའི་མཚན་གང་ཡིན་པ་དེ་མ་བརྗོད་པར་ལག་གཉིས་ཐལ་མོ་སྦྱར་ཞིང་གུས་བཀུར་ཐོག་མཚན་གྱི་སྔོན་དུ་ཆེ་བརྗོད་ཀྱི་ཚིག་བེད་སྤྱོད་བྱས་དགོས་པ་ཡིན།